PMIndiaData/PMIndiaSum huggingface dataset:
প্রধানমন্ত্রী শ্রী নরেন্দ্র মোদীর ইথিওপিয়ার প্রধানমন্ত্রী ডঃ অ্যাব্যি আহমেদ আলির টেলিফোন বার্তালাপ

প্রধানমন্ত্রী শ্রী নরেন্দ্র মোদী আজ ফোনে ইথিওপিয়ার প্রধানমন্ত্রী ডঃ অ্যাব্যি আহমেদ আলির সাথে কথা বলেছেন। প্রধানমন্ত্রী দু দেশের মধ্যে ঘনিষ্ঠ সম্পর্কের কথা উল্লেখ করেন এবং উন্নয়নের ক্ষেত্রে দুটি দেশের মধ্যে চমৎকার সহযোগিতার প্রসঙ্গেরও অবতারণা করেন। কোভিড-১৯ অতিমারির ফলে অভ্যন্তরীণ, আঞ্চলিক ও আন্তর্জাতিক ক্ষেত্রে যে চ্যালেঞ্জের মোকাবিলা করতে হচ্ছে তাঁর প্রেক্ষাপটে দুই নেতাই দু দেশের মধ্যে সৌভ্রাতৃত্বের কথা বলেন প্রধানমন্ত্রী ডঃ অ্যাব্যি আহমেদ আলিকে প্রয়োজনীয় ওষুধপত্র সরবরাহ অব্যাহত রাখা হবে বলে আশ্বাস দেন এবং অতিমারির ফলে অর্থনীতির উপর যে প্রভাব পড়েছে তার থেকে বেরিয়ে আসা যাবে বলেও আশা প্রকাশ করেন। প্রধানমন্ত্রী তাঁর নিজের পক্ষ থেকে এবং দেশ বাসীর পক্ষ থেকে কোভিড-১৯ এর বিরুদ্ধে লড়াই এর ক্ষেত্রে ইথিওপিয়ার সাফল্য কামনা করেন।
অতিরিক্ত সচিব এবং যুগ্ম সচিব পর্যায়ের আধিকারিকদের সঙ্গে প্রধানমন্ত্রীর চতুর্থ আলাপচারিতা

প্রধানমন্ত্রী শ্রী নরেন্দ্র মোদী বুধবার, ভারত সরকারের বিভিন্ন দপ্তরে কর্মরত ৮০ জনেরও বেশি অতিরিক্তসচিব এবং যুগ্ম সচিব পর্যায়ের আধিকারিকদের সঙ্গে এক বৈঠকে মিলিত হন এবং আলাপচারিতাকরেন। এটি ছিল এই ধরনের চতুর্থ বৈঠক। এইআলাপচারিতার মধ্যে আধিকারিকরা উদ্ভাবন এবং প্রশাসনিক কাজকর্মে দলগত সংহতি,স্বাস্থ্য পরিষেবা, স্বাস্থ্য-শিক্ষা, কৃষি, জলসম্পদ, ই-গভর্নেন্স, কর প্রশাসন এবংঅভিন্ন পণ্য ও পরিষেবা কর ব্যবস্থা, সহজে ব্যবসার সুযোগ-সুবিধা, অভিযোগ নিষ্পত্তিএবং শিশুদের অধিকারের মতো বিভিন্ন বিষয়ে তাঁদের অভিজ্ঞতা বিনিময় করেন। প্রধানমন্ত্রীসংশ্লিষ্ট আধিকারিকদের প্রশাসনিক কাজকর্মে উন্নয়নের লক্ষ্যে কাজ করার আহ্বানজানান। তিনি বলেন, দলগত সংহতি গড়ে তোলার জন্য মানবিক দৃষ্টিভঙ্গি প্রয়োজন। একমাত্রদলগত সংহতির মাধ্যমেই সমষ্টিগত কাজের ক্ষেত্রে সুফল পাওয়া সম্ভব। সারা বিশ্বজুড়ে ভারতের পক্ষে বর্তমানে যে সদর্থক ভাবমূর্তি তৈরি হয়েছে, তার উল্লেখ করেপ্রধানমন্ত্রী আধিকারিকদের কাছে ২০২২ সালের মধ্যে নতুন ভারত গড়ে তোলার জন্য,সুস্পষ্ট লক্ষ্য নিয়ে কাজ করে যাওয়ার আহ্বান জানান। / …
ইউক্রেনের রাষ্ট্রপতি ভোলোদিমির জেলেনস্কির সঙ্গে প্রধানমন্ত্রীর কথা

নয়াদিল্লি, ০৭ মার্চ, ২০২২ প্রধানমন্ত্রী শ্রী নরেন্দ্র মোদী আজ ইউক্রেনের রাষ্ট্রপতি মিঃ ভোলোদিমির জেলেনস্কির সঙ্গে কথা বলেছেন। ইউক্রেন ও রাশিয়ার মধ্যে সংঘাতের পরিস্থিতি ও আলোচনার বিষয়ে রাষ্ট্রপতি জেলেনস্কি বিস্তারিতভাবে প্রধানমন্ত্রীকে জানিয়েছেন। শ্রী মোদী বর্তমান সংঘর্ষ ও তার প্রেক্ষিতে উদ্ভূত মানব সভ্যতার সঙ্কট নিয়ে গভীর উদ্বেগ প্রকাশ করেছেন। প্রধানমন্ত্রী আবারও হিংসার পথ ত্যাগ করতে বলেন। যে কোনও বিষয়ের শান্তিপূর্ণ সমাধান ও উভয় পক্ষের মধ্যে সরাসরি আলোচনার ক্ষেত্রে ভারত সবসময় পাশে রয়েছে বলে তিনি জানান । প্রধানমন্ত্রী ইউক্রেন থেকে ২০ হাজারেরও বেশি ভারতীয় নাগরিককে দেশে ফিরিয়ে আনার কাজে ইউক্রেনীয় কর্তৃপক্ষের সহযোগিতার জন্য তাঁদের ধন্যবাদ জানান। সেদেশে এখনও যেসব ভারতীয় ছাত্রছাত্রী রয়েছেন, তিনি তাঁদের সুরক্ষা ও নিরাপত্তার বিষয়ে গভীর উদ্বেগ প্রকাশ করেন। তিনি তাঁদের দ্রুত নিরাপদে ফিরিয়ে আনার উপর গুরুত্ব দেন।
দোকান ও বাণিজ্যিক প্রতিষ্ঠান সম্পর্কিত মডেল বিলটি আলোচিত হল কেন্দ্রীয় মন্ত্রিসভার বৈঠকে

বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে দোকান ও বাণিজ্যিক প্রতিষ্ঠান (নিয়োগ ও নিযুক্তির শর্তাবলী) সংক্রান্ত মডেল বিলটি বিবেচনার জন্য উপস্থাপিত করা হয়। মন্ত্রিসভার সম্মতিক্রমে এই বিলটি এখন পাঠানো হবে বিভিন্ন রাজ্য ও কেন্দ্রশাসিত অঞ্চলে যাতে সেখানকার এ সম্পর্কিত আইনগুলি প্রয়োজনে সংশোধন করা যায়। রাজ্য ও কেন্দ্রশাসিত অঞ্চলগুলি ইচ্ছা করলে এই বিলটি পুরোপুরি গ্রহণ করতে পারে, কিংবা প্রয়োজনবোধে এর বিভিন্ন সংস্থানের রদবদল ও সংশোধনও করতে পারে। ইন্টারনেটের মাধ্যমে জনসাধারণ, শ্রমিক-কর্মচারী, শ্রম প্রতিনিধি, কর্মীদের বিভিন্ন সংগঠন ও ফেডারেশন এবং রাজ্য সরকারগুলির সঙ্গে আলোচনা ও মতবিনিময়ের মাধ্যমে এই বিলটি চূড়ান্ত করা হয়। এই মডেল বিলটির কয়েকটি বৈশিষ্ট্য হল : · উৎপাদন ও নির্মাণ প্রতিষ্ঠান ছাড়া যে সমস্ত বাণিজ্যিক প্রতিষ্ঠানে ১০ বা তার বেশি সংখ্যক কর্মী কাজ করেন সেগুলির ক্ষেত্রেই এটি প্রযোজ্য হবে। · এই বিলটিতে সংস্থা ও প্রতিষ্ঠানের কর্তৃপক্ষকে স্বাধীনতা দেওয়া হয়েছে বছরে ৩৬৫ দিনই তাদের দোকান বা কার্যালয় খোলা রাখার। দোকান ও কার্যালয় খোলা ও বন্ধের সময় স্থির করার ব্যাপারেও তাদের স্বাধীনতা থাকবে। · মহিলা কর্মীদেরও রাতের শিফ্‌টে কাজ করার অনুমতি দেওয়া হবে। তবে, সেক্ষেত্রে মহিলাদের জন্য উপযুক্ত শৌচাগার, বিশ্রাম কক্ষ এবং আশ্রয় ছাড়াও তাঁদের মর্যাদার সুরক্ষা এবং পরিবহণ সংক্রান্ত সুযোগ-সুবিধা থাকা চাই। · নিয়োগ, প্রশিক্ষণ, বদলি কিংবা পদোন্নতির ক্ষেত্রে মহিলা কর্মীদের প্রতি কোনরকম বৈষম্য করা চলবে না। · সরলীকৃত পদ্ধতির মাধ্যমে একটি সাধারণ নথিভুক্তি ব্যবস্থা গড়ে তুলতে হবে অনলাইন মারফৎ। · দোকান ও প্রতিষ্ঠানগুলিতে নির্মল ও নিরাপদ পানীয় জলের ব্যবস্থা থাকা প্রয়োজন। · কোন দোকান বা প্রতিষ্ঠানের নিজস্ব কোন ক্যান্টিন, প্রাথমিক চিকিৎসা সহ বিভিন্ন ব্যবস্থার অভাব থাকলে অন্যান্য দোকান ও প্রতিষ্ঠানের সঙ্গে সহযোগিতাক্রমে সমষ্টিগতভাবে তা গড়ে তোলা যাবে। · জাতীয় ছুটির দিন ছাড়াও কর্মীদের সবেতন ছুটি দিতে হবে পাঁচটি উৎসবের দিনে। · তথ্যপ্রযুক্তি, জীবপ্রযুক্তি এবং গবেষণা ও উন্নয়নের কাজে যুক্ত সুদক্ষ কর্মীদের প্রতিদিন ৯ ঘন্টা কাজ করার বাধ্যবাধকতা থেকে প্রয়োজনে ছাড় দিতে হবে। মডেল বিলটির উদ্দেশ্য হল, বিভিন্ন রাজ্য ও কেন্দ্রশাসিত অঞ্চলে দোকান ও বাণিজ্যিক প্রতিষ্ঠান সম্পর্কিত যে আইনগুলি রয়েছে প্রয়োজনীয় সংশোধনের মাধ্যমে সেগুলির মধ্যে সমতা নিয়ে আসা যাতে বাণিজ্যিক কাজকর্ম সহজতর হয়ে ওঠে এবং কর্মসংস্থানের সুযোগ-সুবিধাও উল্লেখযোগ্যভাবে বৃদ্ধি পায়। /
বিশ্ব বক্সিং চ্যাম্পিয়নশিপে বিজয়ী মহিলাদের সঙ্গে প্রধানমন্ত্রীর সাক্ষাৎ

নয়াদিল্লি, ০১ জুন, ২০২২ প্রধানমন্ত্রী শ্রী নরেন্দ্র মোদী আজ বিশ্ব বক্সিং চ্যাম্পিয়নশিপে বিজয়ী বক্সার নিখাত জারিন, মণীষা মৌন এবং পারভিন হুদার সঙ্গে সাক্ষাৎ করেন। এক ট্যুইটে প্রধানমন্ত্রী বলেছেন, “@nikhat_zareen, @BoxerMoun এবং পরভিন হুদার সঙ্গে সাক্ষাৎ করে অত্যন্ত আনন্দিত। এরা মহিলা বিশ্ব বক্সিং চ্যাম্পিয়নশিপে জয়ী হয়ে ভারতকে গর্বিত করেছেন। খেলাধুলোর প্রতি আগ্রহ এবং জীবনযাত্রার বিভিন্ন দিক নিয়ে আমাদের মধ্যে খোলামেলা কথা হয়েছে। ভবিষ্যৎ প্রচেষ্টার জন্য তাঁদের শুভেচ্ছা জানাই”।
কর ফাঁকির বিরুদ্ধে এবং দ্বৈত কর পরিহারে ভারত-সাইপ্রাস চুক্তি  :  অনুমোদন কেন্দ্রীয় মন্ত্রিসভার

কর ফাঁকির বিরুদ্ধে আরেকটি গুরুত্বপূর্ণ পদক্ষেপ গ্রহণ করল ভারত। বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে কর ফাঁকির বিরুদ্ধে এবং দ্বৈত কর পরিহারের লক্ষ্যে সাইপ্রাসের সঙ্গে একটি চুক্তি স্বাক্ষরের প্রস্তাবে অনুমোদন দেওয়া হয়। মরিশাসের সঙ্গে সাম্প্রতিককালে দ্বৈত কর পরিহার চুক্তি সংশোধনেরপরিপ্রেক্ষিতে এই বিশেষ পদক্ষেপটি গ্রহণ করল কেন্দ্রীয় মন্ত্রিসভা। দ্বৈত করপরিহারের পাশাপাশি, মূলধনী লাভের ওপর কর ধার্য করার সংস্থানও থাকছে নতুনচুক্তিটিতে। এ ব্যাপারে সিঙ্গাপুরের সঙ্গেও একটি চুক্তি স্বাক্ষরের কথা বর্তমানেচলছে।
পকসো আইন, ২০১২-র সংশোধনীতে কেন্দ্রীয় মন্ত্রিসভার সম্মতি

কেন্দ্রীয় মন্ত্রিসভা এক ঐতিহাসিক সিদ্ধান্তে শিশুদের ওপর যৌন অপরাধের জন্য অভিযুক্তদের বিরুদ্ধে কঠোর শাস্তি বিধানের সিদ্ধান্ত নিয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা যৌন অপরাধের থেকে শিশুদের রক্ষা করার আইন পকসো, ২০১২-র সংশোধনের সিদ্ধান্ত অনুমোদন করেছে। এই সংশোধনীতে অভিযুক্তদের মৃত্যুদণ্ডের সংস্থানও থাকছে। শিশুদের নিয়ে অশ্লীল ছবি নির্মাণ করলে সংশোধনীতে জরিমানা এবং কারাদণ্ডের বিধান দেওয়া হয়েছে। এই সংশোধনী অনুমোদনের ফলে শিশুদের ওপর যৌন অপরাধের প্রবণতা হ্রাস পাবে। আক্রান্ত শিশুটির নিরাপত্তা এবং তার মর্যাদা রক্ষিত হবে। পকসো আইন, ২০১২ অনুযায়ী, ১৮ বছরের কম বয়সীদের শিশু হিসেবে বিবেচনা করা হবে এবং তাদের সুস্বাস্থ্য, ভাবাবেগ ও বুদ্ধিমত্তার উন্নতিতে গুরুত্ব দেওয়া হয়। এই আইনটি সব লিঙ্গের শিশুদের ক্ষেত্রেই প্রযোজ্য।
প্রধানমন্ত্রী ৭৫০ মেগাওয়াট রেওয়া সৌর প্রকল্পটি জাতির উদ্দেশে উৎসর্গ করবেন

প্রধানমন্ত্রী শ্রী নরেন্দ্র মোদী ১০ই জুলাই মধ্য প্রদেশের রেওয়ায় নির্মিত ৭৫০ মেগাওয়াট সৌর প্রকল্পটি জাতির উদ্দেশে উৎসর্গ করবেন। ১৫০০ হেক্টর এলাকায় গড়ে ওঠা সৌর পার্কের মধ্যে ৫০০ হেক্টর জমিতে এই প্রকল্পটি গড়ে উঠেছে। এখানে তিনটি আড়াইশো মেগাওয়াট সৌর বিদ্যুৎ উৎপাদনকারী ইউনিট তৈরি করা হয়েছে। রেওয়া উর্জা মেগা সোলার লিমিটেড (আরইউএমএসএল) এই সৌর পার্কটি তৈরি করেছে। মধ্যপ্রদেশ উর্জা বিকাশ নিগম লিমিটেড (এমপিইউভিএন) এবং সোলার এনার্জি কর্পোরেশন অফ্ ইন্ডিয়া (এসইসিআই) যৌথভাবে এই সৌর পার্ক নির্মাণে সাহায্য করেছে। এসইসিআই একটি কেন্দ্রীয় রাষ্ট্রায়ত্ত্ব সংস্থা। আরইউএমএসএল-কে কেন্দ্র ১৩৮ কোটি টাকা অর্থ সাহায্য করেছে। যার মাধ্যমে এই সৌর পার্কটি তৈরি করা হয়েছে। মাহিন্দ্রা রিনিউয়েবেল প্রাইভেট লিমিটেড, এসিএমই জয়পুর সোলার পাওয়ার প্রাইভেট লিমিটেড এবং আরিনসুন ক্লিন এনার্জি প্রাইভেট লিমিটেড এই প্রকল্পটির তিনটি ইউনিট তৈরির কাজের বরাত পেয়েছিল। কেন্দ্র এবং রাজ্যের মধ্যে নিবিড় সহযোগিতার একটি আদর্শ উদাহরণ এই সৌর প্রকল্প। রেওয়া সৌর প্রকল্প দেশের মধ্যে প্রথম সৌর প্রকল্প যেটি গ্রিডের সমতা বজায় রাখতে পেরেছে। ২০১৭ সালে প্রতি ইউনিট সৌর বিদ্যুতে যেখানে মাশুল ছিল ৪ টাকা ৫০ পয়সা সেখানে রেওয়া প্রকল্পটি একটি ঐতিহাসিক সিদ্ধান্ত নিয়েছে। এই প্রকল্পে উৎপাদিত বিদ্যুতের মাশুল প্রথম বছর ২ টাকা ৯৭ পয়সা। এর পরের ১৫ বছর প্রতি বছর ৫ পয়সা করে বিদ্যুতের দাম বাড়ানো হবে। ২৫ বছরের মাথায় এই দাম পৌঁছবে ইউনিট পিছু ৩ টাকা ৩০ পয়সা। এই প্রকল্প বছরে ১৫ লক্ষ টন কার্বনডাউ অক্সাইড কম কম নিঃসরণে সাহায্য করবে। দেশ বিদেশে এই বিরাট প্রকল্পর উদ্ভাবনের দিকটি স্বীকৃতি পেয়েছে। এর বিদ্যুৎ মাশুল সংক্রান্ত নিরাপত্তা ব্যবস্থা অন্যান্য রাজ্যের বিদ্যুৎ উৎপাদকদের কাছে আদর্শ হয়ে উঠেছে। প্রকল্পটি বিশ্ব ব্যাঙ্কের উদ্ভাবন ও উৎকর্ষ পুরস্কার পেয়েছে এবং প্রধানমন্ত্রীর “আ বুক অফ্ ইনোভেশন : নিউ বিগিনিংস্” বইটিতেও এই প্রকল্পটির কথা উল্লেখ রয়েছে। রেওয়া সৌর প্রকল্পর উৎপাদিত বিদ্যুৎ রাজ্যের বাইরে পাঠানো হবে। কোনো অপ্রচলিত শক্তি প্রকল্প থেকে অন্য রাজ্যে বিদ্যুৎ সরবরাহ এর আগে হয় নি। দিল্লী মেট্রো এই প্রকল্পের ২৪ শতাংশ বিদ্যুৎ পাবে। বাকি ৭৬ শতাংশ বিদ্যুৎ মধ্যপ্রদেশের বিদ্যুৎ বন্টন সংস্থাগুলি নেবে। ২০২২ সালের মধ্যে ১৭৫ গিগাওয়াট পুনর্নবিকরণযোগ্য শক্তি থেকে বিদ্যুৎ উৎপাদনের যে অঙ্গীকার ভারত করেছে, রেওয়া প্রকল্প তার উদাহরণ হয়ে উঠেছে। ভারত ২০২২ সালের মধ্যে ১০০ গিগাওয়াট সৌর শক্তি উৎপাদনের পরিকল্পনা নিয়েছে।
জাবুয়াতে সিলিন্ডার বিস্ফোরনে  প্রাণহানিতে প্রধানমন্ত্রীর  শোক প্রকাশ

প্রধানমন্ত্রী শ্রী নরেন্দ্র মোদি জাবুয়াতে সিলিন্ডার বিস্ফোরনে প্রাণহানির ঘটনায় শোক প্রকাশ করেছেন| প্রধানমন্ত্রী এক বার্তায় বলেন, “জাবুয়াতে সিলিন্ডার বিস্ফোরন দুর্ঘটনায় প্রাণহানিতে গভীরভাবে ব্যাথিত। নিহতের পরিবারবর্গের প্রতি গভীর সমবেদনা জানাচ্ছি। আমি আহতদের দ্রুত আরোগ্য কামনা করছি। মধ্যপ্রদেশ সরকার পরিস্থিতির ওপর নিবিড়ভাবে নজর রেখে চলেছে।”
আরবিট্রেসন এন্ড কনসিলিয়েশন বিল,২০১৫-এ সংশোধনী

প্রধানমন্ত্রীর নেতৃত্বে কেন্দ্রীয় মন্ত্রিসভা আইন কমিশনের সুপারিশ এবং সংশ্লিষ্টদের থেকে পাওয়া পরামর্শ বিবেচনা করে আরবিট্রেসন এন্ড কনসিলিয়েশন বিল,২০১৫-এ সংশোধনীতে অনুমোদন দিয়েছে। ভারত সরকার সংসদে আরবিট্রেসন এন্ড কনসিলিয়েশন (সংশোধনী) বিল,২০১৫ এনে আরবিট্রেসন এন্ড কনসিলিয়েশন এ্যাক্ট,১৯৯৬ সংশোধন করার সিদ্ধান্ত নিয়েছে। সংশোধনীর মূল বৈশিষ্ঠ্য: ১।সালিশির (আরবিট্রেসন)নিরপেক্ষতা বজায় রাখতে, ১২ ধারাটি সংশোধনের প্রস্তাব করা হয়েছে, যাতে সম্ভাব্য সালিশকারের (আরবিট্রেটর)পদে নিযুক্তির ক্ষেত্রে ঐ সম্ভাব্য সালিশকারকে লিখিত ভাবে জানাতে হবে যে, তার এমন কোনো ধরণের সম্পর্ক বা স্বার্থ আছে কিনা, যা যুক্তিসঙ্গত সন্দেহ উদ্রেক করতে পারে। তিনি যদি নির্দিষ্ট কোনো সম্পর্কের সূত্রে আবদ্ধ থাকেন, তবে তিনি আরবিট্রেটর হিসাবে নিয়োগের জন্য অনুপযুক্ত বলে বিবেচিত হবেন। ২।নতুন একটি ধারা স্ংযোজিত করা হচ্ছে, আরবিট্র্যাল ট্রাইবুনাল ১২ মাসের মধ্যে তার মঞ্জুরি দেবে। সংশ্লিষ্ট পক্ষভুক্ত কেউ সেই সময় ছয় মাস পর্যন্ত মেয়াদ বাড়াতে পারেন। তারপর শুধু আদালতই উপযুক্ত কারন বিবেচনা করে তা বাড়াতে পারবে। সময় বাড়াতে গিয়ে যদি আদালত প্রমান পায় যে, আরবিট্রেটরের কারণে প্রক্রিয়া দেরি হয়েছে, তবে আরবিট্রেটর বা আরবিট্রেটরদের ভাতা কমিয়ে দিতে পারে, কিন্তু তা বিলম্বকালের মাসিক ভাতার পাঁচ শতাংশের বেশি নয়। আবার যদি আরবিট্রেটর ছয় মাসের মধ্যে সিদ্ধান্ত দিতে পারেন, তবে পক্ষভুক্ত রাজি থাকলে আরবিট্রেটর অতিরিক্ত ভাতাও পেতে পারেন। ৩।আরবিট্রেসন দ্রুত সম্পন্ন(ফাস্ট ট্র্যাক) করার জন্য নতুন একটি ধারা স্ংযোজিত করার প্রস্তাব রাখা হয়েছে। বিবাদে পক্ষভুক্তরা ফাস্ট ট্র্যাকে শুনানির মাধ্যমে নিস্পত্তি করার পক্ষে মত দিলে, সেসব ক্ষেত্রে ছয় মাসে তা সম্পন্ন করা হবে। ৪। আরবিট্রাল মঞ্জুরির ক্ষেত্রে সমস্যা বিষয়ক ৩৪ নম্বর ধারায় সংশোধন আনা যাতে ‘ভারতের জননীতি’ শীর্ষক শব্দ বন্ধটি সীমিত করা যায় (যা মঞ্জুরি চ্যালেঞ্জ করার ভিত্তি হয়ে দাঁড়ায়), তবে এটাও ব্যাখ্যায় থাকছে যে যেখানে মঞ্জুরি দিতে গিয়ে প্রতারনা কিংবা দুর্নীতির আশ্রয় নেয়া হয়েছে,অথবা যা ভারতের আইন ব্যবস্থার ভিত্তিগত নীতির পরিপন্থী, অথবা নৈতিকতার বা ন্যায়বিচারের মূলজ ভিত্তির সাথে সংঘাতমূলক হয়, সেরকম মঞ্জুরিই শুধু ‘ভারতের জননীতি’র পরিপন্থী বলে গ্রাহ্য হবে। ৫।নতুন একটি ধারা রাখা হচ্ছে যাতে, মঞ্জুরিকে বিরোধিতা করে আদালতে আবেদন করলে, একবছরের মধ্যে সেই মামলা নিষ্পত্তি করতে হবে। ৬।মঞ্জুরিকে বিরোধিতা করে আবেদন জমা করলেই তা স্বাভাবিকভাবে মঞ্জুরি রূপায়ন স্থগিত না করতে ৩৬ নম্বর ধারায় সংশোধন আনা হচ্ছে। পক্ষভুক্তের আবেদনের প্রেক্ষিতে আদালতের সুনির্দিষ্ট আদেশেই একমাত্র মঞ্জুরি দেয়া স্থগিত করা যাবে। ৭। নতুন উপধারা রাখা হচ্ছে ১১ ধারায়, উচ্চ আদালত কিংবা সর্বোচ্চ আদালত যত দ্রুত সম্ভব আরবিট্রেটর নিয়োগ সংক্রান্ত আবেদন যতোটা সম্ভব দ্রুত নিষ্পত্তি করবেন এবং ৬০ দিনের মধ্যে নিষ্পত্তির চেষ্টা করবেন। ৮। ব্যয় সংক্রান্ত বিষয়ে সুসংহত নিয়মাবলীর জন্য নতুন ৩১এ ধারা যোগ করা হয়েছে। এটি আরবিট্রেটর ও আদালতের আইনি প্রক্রিয়া, উভয় ক্ষেত্রেই প্রযোজ্য। তুচ্ছ ও গুরুত্বহীন আইনি প্রক্রিয়া ও আরবিট্রেশনগুলিকে এটি বাদ দেবে। ৯।ধারা ১৭ সংশোধন করা হচ্ছে যাতে, ৯ ধারা অনুযায়ী আদালত যে সব অন্তর্বতীকালীন ব্যবস্থা নিত পারে, সেগুলি আরবিট্রাল ট্রাইবুনাল নিতে সক্ষম হয়। এবং সেই নির্দেশ আদালতের নির্দেশ হিসাবে ধরে নিয়েই কার্যকর করতে হবে। তাছাড়া ২(১)(ই),২(১)(এফ)( iii),৭(৪)(বি),৮(১) এবং (২), ৯, ১১, ১৪(১), ২৩, ২৪, ২৫, ২৮(৩), ৩১(৭)(বি), ৩৪(২এ), ৩৭, ৪৮, ৫৬ ধারাসমূহ এবং ৫৭ ধারা আরবিট্রেসন প্রক্রিয়া আরো কার্যকর করতে সংশোধনের প্রস্তাব করা হয়েছে। /
ইউএনআইটিএআর প্রতিষ্ঠানের প্রতি প্রধানমন্ত্রীর কৃতজ্ঞতা

নয়াদিল্লি, ২৪ মার্চ ২০২১ প্রধানমন্ত্রী শ্রী নরেন্দ্র মোদী ইউএন ইন্সটিটিউট ফর ট্রেনিং অ্যান্ড রিসার্চ (ইউএনআইটিএআর) প্রতিষ্ঠানের প্রতি কৃতজ্ঞতা প্রকাশ করেছেন। এই প্রতিষ্ঠানটি অসংক্রামক রোগ-ব্যধি থেকে অকাল মৃত্যু ঠেকাতে ভারতের অসাধারণ কাজের প্রশংসা করেছে। এক ট্যুইটে প্রধানমন্ত্রী বলেছেন, “অসংক্রামক রোগ-ব্যধি প্রতিরোধ ও সুস্বাস্থ্যের প্রসারে ভারত অগ্রভাগে রয়েছে। ইউএনআইটিএআর প্রতিষ্ঠানের পক্ষ থেকে ভারতের সাফল্যের প্রশংসার জন্য কৃতজ্ঞ। এই গ্রহকে আরও স্বাস্থ্যকর জীবনযাপনের উপযোগী করে তুলতে আমাদের একসঙ্গে কাজ করতে হবে”।
১৫-১৮ বছর বয়সীরা টিকা পাওয়ায় প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী ১৫-১৮ বছর বয়সীদের মধ্যে যারা আজ টিকা পেয়েছেন, তাঁদের অভিনন্দন জানিয়েছেন। আজ থেকে এই বয়সের কিশোর-কিশোরীদের টিকাকরণ শুরু হল। প্রধানমন্ত্রী ১৫-১৮ বছর বয়সীদের বাবা-মাদেরও অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “আজ কোভিড-১৯ এর বিরুদ্ধে লড়াইয়ে আমাদের কিশোর-কিশোরীরা যাতে সুরক্ষিত থাকে, তার জন্য আজ আমরা একটি গুরুত্বপূর্ণ পদক্ষেপ গ্রহণ করেছি। ১৫-১৮ বছর বয়সীদের মধ্যে যারা আজ টিকা পেয়েছেন, তাঁদের অভিনন্দন জানাই। তাঁদের বাবা-মাদেরও অভিনন্দন জানাই। আগামী দিনে আরো কিশোর কিশোরী যাতে টিকা নেন, আমি তাদের সেই অনুরোধ জানাই!” এই বিষয়ে কেন্দ্রীয় স্বাস্থ্য ও পরিবারকল্যাণমন্ত্রী ডাঃ মনসুখ মান্ডভিয়ার ট্যুইটগুলি প্রধানমন্ত্রী রিট্যুইট করেছেন।“ /
উত্তরপ্রদেশে ৮১টি প্রকল্পের শিলান্যাস অনুষ্ঠানে যোগ দিলেন প্রধানমন্ত্রী

প্রধানমন্ত্রী শ্রী নরেন্দ্র মোদী রবিবার (২৯ জুলাই, ২০১৮) লক্ষ্ণৌ সফরকালে উত্তরপ্রদেশে ৬০ হাজার কোটি টাকার ৮১টি প্রকল্পের শিলান্যাস অনুষ্ঠানে যোগ দেন। এ বছর ফেব্রুয়ারি মাসে উত্তরপ্রদেশ বিনিয়োগ বৈঠকের কয়েক মাসের মধ্যেই এই প্রকল্পগুলিকে বাস্তবায়িত করার উদ্যোগ নেওয়া হয়েছে। রাজ্যে বিনিয়োগ আকর্ষণ এবং শিল্পায়নের প্রসারে ঐ বৈঠকের আয়োজন করা হয়। অনুষ্ঠানে প্রধানমন্ত্রী দেশের কয়েকটি প্রান্তে প্রবল বর্ষণের উল্লেখ করে বলেন, পরিস্থিতির ওপর নজর রাখার পাশাপাশি ক্ষতিগ্রস্ত জনসাধারণের কাছে সহায়তা পৌঁছে দেওয়ার জন্য কেন্দ্র রাজ্যগুলির সঙ্গে একযোগে কাজ করে চলেছে। শ্রী মোদী বলেন, একটি দরদী সরকার হিসাবে কেন্দ্রীয় সরকারের উদ্দেশ্যই হল সাধারণ মানুষের জীবনের দুঃখ-দুর্দশাকে লাঘব করে তাঁদের জীবনযাত্রাকে আরও সহজ করে তোলা। রবিবারের এই সমাবেশকে উত্তরপ্রদেশের রূপান্তর প্রচেষ্টারই একটি অঙ্গ বলে তিনি বর্ণনা করেন। প্রধানমন্ত্রী বলেন, প্রস্তাব পেশ থেকে শুরু করে শিলান্যাস অনুষ্ঠান – এই কাজগুলি মাত্র পাঁচ মাসের মধ্যেই যে গতিতে এগিয়ে গেছে, তা এক কথায় অভূতপূর্ব। এই সাফল্যের জন্য রাজ্য সরকারকে অভিনন্দন জানান তিনি। প্রধানমন্ত্রী বলেন, এই প্রকল্পগুলি রাজ্যের মাত্র কয়েকটি অংশের মধ্যেই সীমাবদ্ধ থাকবে না, বরং এক সুষম উন্নয়নের কাজে তা বিশেষভাবে সাহায্য করবে। উত্তরপ্রদেশ সরকারের নতুন কর্মসংস্কৃতির সপ্রশংস উল্লেখ করেন প্রধানমন্ত্রী। তিনি বলেন, রাজ্যের পরিবর্তিত বিনিয়োগ পরিস্থিতি কর্মসংস্থান, ব্যবসা-বাণিজ্য, পর্যাপ্ত বিদ্যুৎ সরবরাহ, ভালো রাস্তাঘাট নির্মাণ এবং সর্বোপরি এক উজ্জ্বল ভবিষ্যৎ গড়ে তোলার পথ প্রশস্ত করে তুলেছে। কারণ এই সমস্ত প্রকল্প থেকে একদিকে যেমন বহু নতুন নতুন কর্মসংস্থানের সুযোগ সৃষ্টি হবে, অন্যদিকে তেমনই সমাজের বিভিন্ন স্তরের মানুষ প্রকল্পগুলি থেকে নানাভাবে উপকৃতও হবেন। ‘ডিজিটাল ইন্ডিয়া’ এবং ‘মেক ইন ইন্ডিয়া’র মতো প্রধান প্রধান কর্মসূচিগুলি এই সমস্ত প্রকল্প রূপায়ণের ফলে বিশেষভাবে উৎসাহিত হবে বলে মনে করেন তিনি। শ্রী মোদী বলেন, দেশের পল্লী অঞ্চলে যে ৩ লক্ষ সাধারণ পরিষেবা কেন্দ্র গড়ে উঠেছে তা গ্রামের জীবনযাত্রার ক্ষেত্রে আমূল পরিবর্তন এনে দিয়েছে। এর মূলে রয়েছে এই পরিষেবা কেন্দ্রগুলির স্বচ্ছ ও দক্ষ পরিষেবা। প্রধানমন্ত্রী বলেন, সমস্ত রকম দ্বিধা-দ্বন্দ্ব দূর করে কেন্দ্রীয় সরকার এখন বিশেষভাবে জোর দিয়েছে সমাধান ও সমন্বয় প্রচেষ্টার ওপর। বিশ্বের দ্বিতীয় বৃহত্তম মোবাইল ফোন উৎপাদনকারী দেশ হল ভারত। অন্যদিকে, এই নির্মাণ তথা উৎপাদন শিল্পে এক অগ্রণী ভূমিকা পালন করছে উত্তরপ্রদেশ। প্রধানমন্ত্রীর মতে, পরিকাঠামো প্রকল্পগুলির কাজ সম্পূর্ণ হওয়ার সাথে সাথে ভারতে বাণিজ্যিক কাজকর্ম ক্রমান্বয়ে সহজতর হয়ে উঠবে এবং সার্বিকভাবে ব্যয়ের বোঝা বা মাত্রাও অনেকাংশেই হ্রাস পাবে। ডিজিটাল পদ্ধতিতে লেনদেনে উদ্যোগী হতে তিনি আহ্বান জানান ব্যবসায়ী ও শিল্পোদ্যোগীদের উদ্দেশে। দেশে বিদ্যুতের যোগান ব্যবস্থাকে আরও উন্নত করে তোলার লক্ষ্যে প্রয়োজনীয় পদক্ষেপ গ্রহণের কথা বলেন শ্রী নরেন্দ্র মোদী। দেশ যে ক্রমশঃ চিরাচরিত জ্বালানি থেকে পরিবেশ-বান্ধব জ্বালানি ব্যবহারের দিকে এগিয়ে চলেছে, একথা স্মরণ করিয়ে দিয়ে তিনি বলেন যে সৌরশক্তি তথা সৌর জ্বালানির একটি বিশেষ কেন্দ্র হয়ে উঠবে উত্তরপ্রদেশ। ভারতে জ্বালানি শক্তির ঘাটতি ২০১৩-১৪ আর্থিক বছরের ৪.২ শতাংশ থেকে বর্তমানে ১ শতাংশেরও নিচে নেমে এসেছে বলে জানান তিনি। প্রধানমন্ত্রী বলেন, নতুন ভারত গঠনের মূল দিশাই হল জন-অংশীদারিত্বের মাধ্যমে সাধারণ মানুষের আশা-আকাঙ্ক্ষার সঠিক ও বাস্তব রূপায়ণ। /
শ্রী গুরু নানক দেবজীর ৫৫০তম প্রকাশ পর্ব উপলক্ষে জনগণকে শুভেচ্ছা প্রধানমন্ত্রীর

শ্রী গুরু নানক দেবজীর ৫৫০তম প্রকাশ পর্ব উপলক্ষে প্রধানমন্ত্রী শ্রী নরেন্দ্র মোদী সকলকে শুভেচ্ছা জানিয়েছেন। এক বার্তায় তিনি বলেছেন, “এক পক্ষপাতমুক্ত, সার্বিক ও সম্প্রীতিমূলক সমাজ গড়ে তোলার লক্ষ্যে শ্রী গুরু নানক দেবজীর স্বপ্নগুলি পূরণে আজ আমাদের পুনঃউৎসর্গ করার দিন”।
প্রধানমন্ত্রী আমেদাবাদে অত্যাধুনিক সর্দার বল্লভভাই প্যাটেল চিকিৎসা বিজ্ঞান প্রতিষ্ঠানের উদ্বোধন করলেন

প্রধানমন্ত্রী শ্রী নরেন্দ্র মোদী আমেদাবাদে বৃহস্পতিবার অত্যাধুনিক সুপার স্পেশালিটি সরকারি হাসপাতাল- সর্দার বল্লভভাই প্যাটেল চিকিৎসা বিজ্ঞান ও গবেষনা প্রতিষ্ঠানের উদ্বোধন করেন। আমেদাবাদ পুরনিগম নির্মিত ৭৮ মিটার উচ্চতা বিশিষ্ট এই হাসপাতালটিতে ১ হাজার ৫০০টি রোগি-শয্যা সহ আধুনিক সুযোগ-সুবিধা ও এয়ার অ্যাম্বুলেন্স পরিষেবা রয়েছে। প্রধানমন্ত্রী এই হাসপাতালের বিভিন্ন সুযোগ-সুবিধা ঘুরে দেখেন। বিশ্বমানের হাসপাতাল নির্মাণে আমেদাবাদ পুরনিগমের ভূমিকার উচ্ছসিত প্রশংসা করে বলেন, ‘আমেদাবাদের সর্দার বল্লভভাই প্যাটেল চিকিৎসা বিজ্ঞান ও গবেষনা প্রতিষ্ঠানটি দেশের অন্যান্য সরকারি হাসপাতালগুলির কাছে আদর্শ বা মডেল হয়ে উঠবে’। ৭৫০ কোটি টাকা ব্যয়ে নির্মিত ১৮ তল বিশিষ্ট এই হাসপাতালটিতে সুলভ মূল্যে বিশ্বমানেরচিকিৎসা পরিষেবা পাওয়া যাবে। আয়ুষ্মান ভারত কর্মসূচির সঙ্গে এই হাসপাতালটিকে যুক্ত করা হয়েছে। এই উপলক্ষে এক জনসভায় শ্রী মোদী আয়ুষ্মান ভারত কর্মসূচির উল্লেখ করে বলেন, ‘এই কর্মসূচির জন্যই ছোট শহরগুলিতেও নতুন হাসপাতাল নির্মাণের চাহিদা বাড়ছে। দ্রুত নতুন হাসপাতাল গড়ে তোলা হচ্ছে, চিকিৎসক ও আধা-চিকিৎসক কর্মীর চাহিদা বাড়ছে এবং এরফলে স্বাস্হ্য পরিচর্যা ক্ষেত্রে যুবক-যুবতীদের জন্য কর্মসংস্হানের নতুন নতুন সুযোগ সৃষ্টি হচ্ছে’। শ্রী মোদী আরও বলেন, বিগত চার বছরে দেশে স্বাস্হ্য পরিষেবা প্রদানের সুযোগ-সুবিধার ব্যাপক সম্প্রসারণ হয়েছে। সেইসঙ্গে চিকিৎসা শিক্ষারও বিস্তার ঘটেছে। এই উদ্যোগ সাধারণ মানুষের স্বাস্হ্য পরিষেবা পাওয়ার চাহিদা পূরণে ব্যাপক সাহায্য করছে। গরিব মানুষের উদ্বেগ এবং তাদের কল্যাণে এই উদ্বেগগুলি দূরীকরণের বিষয়টি সর্বাগ্রে থাকে বলে উল্লেখ করে প্রধানমন্ত্রী বলেন, ‘সরকার সর্বদাই গরীব মানুষের পাশে রয়েছে। এদের স্বার্থেই স্বাস্হ্য পরিচর্যা পরিষেবার সম্প্রসারণ ঘটানো হয়েছে এবং প্রধানমন্ত্রী জনঔষধী যোজনার মাধ্যমে কম দামে জেনেরিক ওষুধপত্রের সংস্হান করা হচ্ছে। এগুলি সবই সরকারের কল্যাণমূলক উদ্যোগের প্রতিফলন। সারা দেশে প্রায় ৫ হাজার প্রধানমন্ত্রী জনঔষধী কেন্দ্র চালু করা হয়েছে’। প্রধানমন্ত্রী আরও বলেন, সকলের জন্য সমান সুযোগ-সুবিধা প্রদানে সরকার অঙ্গিকারবদ্ধ এবং সাধারণ শ্রেণীভুক্ত দরিদ্র মানুষের স্বার্থে ১০ শতাংশ সংরক্ষণ এই লক্ষ্যেই একটি পদক্ষেপ। সাধারণ শ্রেণীভুক্ত দরিদ্র মানুষের ১০ শতাংশ সংরক্ষণের লক্ষ্যপূরণে শিক্ষা প্রতিষ্ঠানগুলির আসন সংখ্যা ১০ শতাংশ বাড়ানো হচ্ছে। সরকারি চাকরি ও শিক্ষাপ্রতিষ্ঠানে সাধারণ শ্রেণীভুক্ত দরিদ্র মানুষের স্বার্থে ১০ শতাংশ সংরক্ষণের সিদ্ধান্ত রূপায়ণের যে পরিকল্পনা গুজরাট সরকার নিয়েছে, শ্রী মোদী তার প্রশংসা করেন। সংরক্ষণ বলবৎ করার ক্ষেত্রে গুজরাটই দেশের প্রথম রাজ্য হয়ে উঠেছে। হালকা মেজাজে প্রধানমন্ত্রী বলেন, ইংরাজি নববর্ষে এটাই তাঁর প্রথম গুজরাট সফর। এই সফর এমন এক উৎসবের মরশুমে হচ্ছে, যখন আমেদাবাদবাসীদের স্বার্থে স্বাস্হ্য পরিষেবা ক্ষেত্রে এ ধরণের একটি আধুনিক হাসপাতাল উৎসর্গ করার চেয়ে আর ভালো সময় হতে পারে না। দেশের হাতে গোনা কয়েকটি পুর নিগমে বিশ্ব মানের এ ধরণের স্বাস্হ্য পরিষেবা ব্যবস্হা প্রদানে এগিয়ে এসেছে। আমেদাবাদের মহানাগরিক হিসাবে সর্দার প্যাটেলর ভূমিকার উচ্ছ্বসিত প্রশংসা করে প্রধানমন্ত্রী বলেন, স্বাস্হ্য, অনাময় এবং পরিস্কার পরিছ্ন্নতার ক্ষেত্রে তাঁর প্রয়াস দৃষ্টান্ত হয়ে রয়েছে। সকলের সমান সুযোগ-সুবিধা ও উন্নতির লক্ষ্যে তাঁর প্রতিশ্রূতির কথা পুনরায় স্মরণ করিয়ে দিয়ে‘সবকা সাথ সবকা বিকাশ’– এই মন্ত্রেই নতুন ভারত গড়ে তোলা সম্ভব বলে প্রধানমন্ত্রী তাঁর ভাষণ শেষ করেন। /
চিনা সোশ্যাল মিডিয়া ওয়েইবো’তে প্রধানমন্ত্রীর পোস্ট

চিনের জাতীয় দিবসে চিনের জনসাধারণকে আমার অভিনন্দন। আমাদের দু’দেশের সম্পর্ক শত শত বছরের পুরনো এবংআধ্যাত্মিকতা, শিক্ষা, শিল্পকলা, বাণিজ্য ও একে অপরের সভ্যতার প্রতি শ্রদ্ধা ওঅভিন্ন সমৃদ্ধির ঐতিহ্যের মধ্যেই এই সম্পর্ক বিরাজমান। আগেও যেমন বলেছি, আমাদেরদুটি দেশই নানাভাবে একই ধরনের আকাঙ্খা, চ্যালেঞ্জ ও সুযোগের সম্মুখীন হয়ে থাকে আরএকে অপরের সাফল্যের মধ্য দিয়ে উভয় দেশকেই অনুপ্রাণিত করা যেতে পারে। সারা বিশ্বযখন এশিয়ার দিকে তাকিয়ে আছে, তেমনই এক সময়ে চিন ও ভারতের উন্নয়ন ও সমৃদ্ধি এবংআমাদের ঘনিষ্ঠ সহযোগিতা এশিয়ার জন্য একটি শান্তিপূর্ণ ও স্থিতিশীল ভবিষ্যৎ গড়েতোলার ক্ষমতা ধরে। রাষ্ট্রপতি শি এবং প্রধানমন্ত্রীর লি’র সঙ্গে এই স্বপ্নই আমিভাগ করে নিয়েছি। সাম্প্রতিককালে আমরা নিজেদের সম্পর্কের পূর্ণ দৈর্ঘ্য জুড়ে আমাদেরব্যস্ততাকে আরও বাড়িয়ে তুলেছি আর পারস্পরিক আস্থা ও বিশ্বাসকে আরও গভীর করার ওপরজোর দিয়েছি, আর মানুষে মানুষে যোগাযোগ আরও বাড়ানোর সিদ্ধান্ত নিয়েছি। এই লক্ষ্যেআমাদের কাজকর্ম আমরা চালিয়ে যাব।
স্বাধীনতা দিবস উদযাপনের জন্য জাতি এখন প্রস্তুত  : লালকেল্লার প্রাকার থেকে আগামীকাল জাতির উদ্দেশে ভাষণ দেবেন প্রধানমন্ত্রী শ্রীনরেন্দ্র মোদী

আগামীকাল দেশের ৭০তম স্বাধীনতা দিবস। প্রধানমন্ত্রী শ্রী নরেন্দ্র মোদী সকাল ৭-৩০ মিনিটে লালকেল্লার প্রাকার থেকে ভাষণ দেবেন জাতির উদ্দেশে। স্বাধীনতা দিবস পালনের অঙ্গ হিসেবে বেশ কিছু অনুষ্ঠানেরও আয়োজন করা হয়েছে এদিন। গত৯ আগস্ট স্বাধীনতা সংগ্রামী চন্দ্রশেখর আজাদের মধ্যপ্রদেশের জন্মস্থানে ‘তিরঙ্গাযাত্রা’র সূচনা করেন প্রধানমন্ত্রী শ্রী নরেন্দ্র মোদী। দেশের সর্বস্তরেরজনসাধারণের মধ্যে দেশাত্মবোধকে উজ্জীবিত করার লক্ষ্যেই এই যাত্রার আয়োজন। ‘তিরঙ্গাযাত্রা’ অনুষ্ঠিত হবে আগামী ২৩ আগস্ট পর্যন্ত। ৭৫ জন কেন্দ্রীয় মন্ত্রী সফর ওপরিদর্শন করবেন স্বাধীনতা সংগ্রামের সঙ্গে যুক্ত বিশিষ্ট ব্যক্তিদের ১৫০টি স্মৃতিবিজড়িত স্থান। এইউপলক্ষে রাজধানীর রাজপথ লন-এ আয়োজিত হয়েছে সপ্তাহব্যাপী ‘ভারত পর্ব’ তথাভারতোৎসবের। এর উদ্যোক্তা কেন্দ্রীয় সংস্কৃতি মন্ত্রক। ১২ আগস্ট সন্ধ্যায় তথ্য ওসম্প্রচার মন্ত্রী শ্রী ভেঙ্কাইয়া নাইডু এবং সংস্কৃতি ও পর্যটন মন্ত্রী শ্রী মহেশশর্মার উপস্থিতিতে এর সূচনা করেন প্রতিরক্ষা মন্ত্রী শ্রী মনোহর পররিকর। ভারতীয়সশস্ত্র বাহিনীও অংশগ্রহণ করেছে এই উৎসবে। উৎসব প্রাঙ্গণে গড়ে তোলা হয়েছে নানাধরনের খাদ্যসম্ভারের ৫০টি স্টল, হস্তশিল্প মেলা, বিভিন্ন রাজ্যের মণ্ডপ ওসাংস্কৃতিক প্রদর্শনী ইত্যাদি। এই উপলক্ষে ‘আজাদি ৭০ সাল – ইয়াদ করো কুরবানি’শীর্ষক একটি আলোকচিত্র প্রদর্শনীরও ব্যবস্থা করেছে তথ্য ও সম্প্রচার মন্ত্রক। স্বাধীনতাদিবস উদযাপনকে জনসাধারণের উৎসবে পরিণত করতে কয়েকটি অভিনব উদ্যোগও গ্রহণ করা হয়েছেসরকারের পক্ষ থেকে। রাজধানীর সিরি ফোর্ট প্রেক্ষাগৃহে গত ১২ আগস্ট থেকে শুরু হয়েছেস্বাধীনতা দিবস উপলক্ষে সপ্তাহব্যাপী এক চলচ্চিত্র উৎসব। একই দিনে সূচনা হয়েছেস্বাধীনতা উৎসবের থিম সঙ্গীত ‘তিরঙ্গা যাত্রা’র। এই প্রথম রবীন্দ্রনাথ ঠাকুর,বঙ্কিমচন্দ্র চট্টোপাধ্যায়, মহম্মদ ইকবাল, কবি প্রদীপ, সাকিল বারাউনি, নৌশাদ এবংপীতম্বর দাস সহ বিভিন্ন সঙ্গীত রচয়িতার জীবনী সঙ্গীত সম্প্রচারের পূর্বে ভাষ্যেরমাধ্যমে বর্ণনা করার ব্যবস্থা করা হয়েছে। দেশেরসবক’টি গুরুত্বপূর্ণ স্মারক ও স্মৃতিস্তম্ভকে আলো ও ত্রিবর্ণরঞ্জিত পতাকায় সাজিয়েতোলা হয়েছে। স্বাধীনতা সংগ্রাম সম্পর্কে বক্তব্য রাখার জন্য বিভিন্ন প্রতিষ্ঠানেরপক্ষ থেকে আমন্ত্রণ জানানো হয়েছে বিশিষ্ট ব্যক্তিদের। বিদ্যালয়ের ছেলে-মেয়েদেরউৎসাহিত করা হয়েছে নিজের নিজের শহর ও গ্রামের মণীষীদের স্মারক ও জন্মস্থানগুলিপরিদর্শনের। আগামী ২৩ আগস্ট দেশের ১৫ লক্ষ স্কুল এবং ৪০ হাজার কলেজে একইসঙ্গেজাতীয় সঙ্গীত পরিবেশন করা হবে। এই উপলক্ষে ছাত্রছাত্রীদের জন্য ক্রীড়াপ্রতিযোগিতারও আয়োজন করা হয়েছে। এছাড়াও থাকছে নিবন্ধ রচনা, বিতর্ক, ক্যুইজপ্রতিযোগিতা, চিত্রাঙ্কন, দেশাত্মবোধক সঙ্গীত প্রতিযোগিতা ইত্যাদি। মহাত্মাগান্ধী, সুভাষচন্দ্র বোস এবং অন্যান্য বিশিষ্ট স্বাধীনতা সংগ্রামীদের অনুসরণেসুসজ্জিতভাবে উপস্থিত থাকবেন স্কুল-কলেজের ছাত্রছাত্রীরা। ‘স্বাধীনতার রঙ’ নামেএকটি সর্বভারতীয় অভিযান শুরু হয়েছে গত ৯ আগস্ট থেকে। এটি চলবে আগামীকাল, অর্থাৎ স্বাধীনতাদিবস পর্যন্ত। জাতীয় সংগ্রামের স্মৃতি বিজড়িত ৭০টি শহর ও মফঃস্বলে এটির আয়োজন করাহয়েছে। এই প্রথম মহিলা মন্ত্রীরা সীমান্ত সফরে গিয়ে দেশের সেনাবাহিনীর সদস্যদেরহাতে রাখী পড়িয়ে দেবেন আগামী ১৮ আগস্ট রাখীবন্ধন দিবসে। /